La Policia Local va apagar un incendi en un habitatge
28 de febrer 2022

![](/media/xvbeqbmm/c2p_plincendiovivienda.jpg?width=294&height=440)Agents de la Policia Local de Sagunt van apagar ahir un incendi que es va produir en un habitatge del carrer Rei Alfons XII del Port de Sagunt. Sobre les 14.00 hores d'ahir, diumenge, es va rebre un avís del 112 indicant que hi havia un incendi en un habitatge en un primer pis i els habitants del primer pis, una parella amb un bebé, no podien eixir. En arribar al lloc, els agents van observar com els habitants de l'habitatge demanaven auxili i indicaven que hi havia un incendi en el replà i que no podien eixir per la quantitat de fum que hi havia en l'escala.

Els agents, amb l'extintor del vehicle policial, van apagar l'incendi que s'havia originat en l'escala. A continuació, amb l'ajuda dels bombers i una vegada ventilada l'escala, van desallotjar la resta dels veïns. Seguidament, tant la parella com el bebé, van ser traslladats per una ambulància a l'hospital de Sagunt per inhalació de fum.

*   [](http://www.facebook.com/sharer.php?u=https://aytosagunto.es/va/actualitat/policia-local-sagunt-apaga-incendi-habitatge-port-de-sagunt-2022-02-28/ "Facebook")
*   [](http://twitter.com/share?url=https://aytosagunto.es/va/actualitat/policia-local-sagunt-apaga-incendi-habitatge-port-de-sagunt-2022-02-28/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/policia-local-sagunt-apaga-incendi-habitatge-port-de-sagunt-2022-02-28/ "Linked In")
*   [](mailto:?body=https://aytosagunto.es/va/actualitat/policia-local-sagunt-apaga-incendi-habitatge-port-de-sagunt-2022-02-28/)